﻿ बुमराह ने लिया रिषभ पंत का बदला, ब्रॉड को आउट कर किया इशारा | CricketCountry.com हिन्दी
स्टुअर्ट ब्रॉड विकेट का हासिल करने के बाद बुमराह ने मुंह पर अंगुली रखी और मैच देखने आए सभी इंग्लिश फैंस को चुप कर दिया।
| Updated : August 22, 2018 1:08 PM IST
भारत और इंग्लैंड के बीच पांच टेस्ट मैचों की सीरीज का तीसरी मुकाबला नॉटिंघम में खेला जा रहा है। चौथे दिन जसप्रीत बुमराह ने 5 विकेट झटक मैच लगभग भारत झोली में डाल लिया था। इंग्लैंड ने 311 रन पर नौ विकेट गंवा दिए थे और जीत के लिए भारत को पांचवें दिन सिर्फ एक विकेट लेने की दरकार है।
नॉटिंघम में दो टेस्ट में चोट की वजह से बाहर रहे बुमराह ने शानदार गेंदबाजी कर भारत को वापसी कराई। चौथे दिन बुमराह ने पांच विकेट चटकाए। दिन के आखिरी सेशन में तो उन्होंने चार बल्लेबाजों को चलता कर मैच भारत की तरफ मोड़ दिया। बुमराह ने 29 ओवर में 85 रन देकर 5 विकेट हासिल किए।
स्टुअर्ड ब्रॉड से लिया पंत का बदला
बुमराह ने भारत को चौथे दिन नौवें विकेट के रूप में स्टुअर्ट ब्रॉड का विकेट दिलाया। इस विकेट को हासिल करने के बाद बुमराह ने मुंह पर उंगली रखी और मैच देखने आए सभी इंग्लिश फैंस को चुप करा दिया। दरअसल बुमराह का यह इशारा ब्रॉड को रिषभ पंत को किए गए इशारे का जवाब था। भारतीय युवा विकेटकीपर रिषभ पंत को आउट करने के बाद ब्रॉड ने अभद्र व्यवहार किया था जिसका जवाब भारतीय गेंदबाज ने अपने तरीके से दिया।
First Published on August 22, 2018 12:27 PM IST
Last updated on August 22, 2018 1:08 PM IST
jasprit bumrah Rishabh Pant Stuart Broad जसप्रीत बुमराह स्टुअर्ट ब्रॉड